An tinampong ini panahon pa nin Kastila nasasambit na bilang lugar kun saen namogtak an Casa de Clerigos, an pinakaenot na seminario na an nagpatogdok iyo soboot si Obispo Andres Gonzales (1685-1709), alagad susog ki Danilo Gerona mas tinutubod niyang an kalye Padian, naapod na padian bako ta may adalan nin mga magpapadion sa lugar na ini, kundi yaon igdi nakatiripon si mga naenot na Chino na inabotan kan mga Espanyol paglaog ninda sa Naga kan 1573. Nagin padian sa Bikol an katagang parian o pariancillo na iyo an usong gamiton sa mga dokumentong Espanyol kan an mga Espanyol nagoonabi kan katiriponan nin mga kaiinsikan sa sarong lugar.